Pozdravljeni učenci 7. razreda.

Za vsa vprašanja, pojasnila … sem dosegljiva na sandra.hanzic@os-velikapolana.si

**3. teden, torek, 31. 3. 2020**

1. Ponoviš značilnosti glasbe v baroku v zvezku in DZ (stran 60 – 69).

2. Danes boš spoznal enega največjih, najboljših in najbolj znanih **baročnih skladateljev**, to je **Johann Sebastian Bach**.

3. Preberi zapis v DZ na strani 70.

4. Prepiši v zvezek.

**JOHANN SEBASTIAN BACH**

Bil je nemški skladatelj in organist, eden najpomembnejših skladateljev baroka. Izhaja iz glasbene družine, tudi veliko njegovih otrok je bilo glasbenikov in skladateljev.

Pisal je kantate, pasijone, oratorije, maše, preludije in fuge, suite, concerte grosse in skladbe za orgle.

Njegova najbolj znana dela so: Matejev in Janezov pasijon, Brandenburški koncerti, orgelska dela in zbirka za klavir Dobro uglašeni klavir.

Poslušali smo: Fuga v c-molu, Tokata in fuga v d-molu, odlomek iz Kmečke kantate.

5. S pomočjo interaktivnega gradiva [www.iRokus.si](http://www.iRokus.si) poslušaj posnetek številka 58 in odgovori na vprašanje 1c.

Posnetek lahko poslušaš tudi tukaj <https://www.youtube.com/watch?v=c63kYKzI7jM>

6. Poslušaj posnetek številka 59. Poskusi slediti notnemu zapisu in odgovori na vprašanja 1d, 1e, 1f in 1g.

Posnetek lahko poslušaš tudi tukaj <https://www.youtube.com/watch?v=0b93Bkdksek> kjer boš lažje sledil notnemu zapisu (vsak glas je prikazan s svojo barvo).

7. Poslušaj posnetek številka 61.

8. S pomočjo posnetka številka 62 zapoj odlomek iz Kmečke kantate, Čez goro pomlad hiti. (Naloga 5a).

9. Neobvezna naloga: Če vam je glasba J. S. Bacha všeč, lahko rešite tudi naloge 2, 3, 4 in 7.

Pogledate lahko tudi Top5 J. S. Bachovih skladb, ki so bile uporabljene v TV oddajah in filmih.

<https://www.youtube.com/watch?v=ElUl1wIGuEI>

Uspešen boš, ko boš:

- pojasnil značilnosti glasbe baroka,

- doživljajsko poslušal skladbe J. S. Bacha in izrazil svoje doživljanje ob poslušanju.

**Dokaz vašega dela bodo rešene naloge v delovnem zvezku in zapis v zvezek.**

**POMEMBNO**

**Da bom vedela, da si naloge v DZ res reševal in učno snov prepisal v zvezek, jih poslikaj in pošlji na moj e-naslov do petka, 3. 4. 2020.** sandra.hanzic@os-velikapolana.si

**Ta teden pošljete samo stran 72 v DZ.**

Pošlji tudi slike od prejšnjega tedna (kdo še ni).

Poslikaš lahko s pametnim telefonom, jaz pa ti bom podala povratno informacijo.

Napišite tudi, če potrebujete dodatno razlago ali imate težave pri dostopu do interaktivnega gradiva.